**Vladimir Konstantinovitsj Bukovskij** (russisk: Владимир Константинович Буковский; født 30. desember 1942 i Belebej i Basjkortostan i det tidligere Sovjetunionen, død 27. oktober 2019 i Cambridge i Storbritannia) var en sovjetiskfødt britisk politisk dissident, forfatter og politisk aktivist.

Bukovskij var en av de første til å avsløre den utbredte bruken av psykiatriske fengsler mot politiske motstandere av kommunistregimet i Sovjetunionen. Han tilbrakte til sammen tolv år i forskjellige sovjetiske fengsler, arbeidsleirer og i psikhushkas som bestod av tvangsbehandling på psykiatriske sykehus som ble brukt av myndighetene mot spesielle fengsler.

Liv og virke
------------

### Bakgrunn

Bukovskij ble født øst i det europeiske Sovjetunionen, dit hans familie ble evakuert undre andre verdenskrig. Etter krigen returnerte de til Moskva der faren Konstantin (1908–1976) var en velkjent sovjetisk journalist.

### Aktivisme

I 1959 ble han utvist fra skolen han gikk på i hovedstaden Moskva for å ha opprettet og redigert sitt eget uautoriserte magasin, en *samizdat*. Bukovskij ble sendt til sovjetiske arbeidsleirer for anti-kommunistisk oppførsel. I 1960-årene sonet han nesten 18 måneder for å ha arrangert flere poesikvelder av forbudte litterære verker.

I desember 1965 prøvde han å organisere en massedemonstrasjon på Pusjkin-plassen i Moskva til forsvar for forfatterne Andrej Sinjavskij og Julij Daniel som også var politiske dissidenter. Tre dager før den planlagte demonstrasjonen, ble Bukovskij arrestert av det hemmelige politiet og satt i arbeidsleirer frem til juli 1966. 

I januar 1967 ble han arrestert for å organisere en demonstrasjon til forsvar for Aleksandr Ginsburg, Jurij Galanskov og andre dissidenter. Han tilbrakte de neste tre årene i fengsel og ble løslatt igjen i januar 1970. 

I 1971 klarte Bukovskij å smugle ut til Vesten en over 150 sider stor rapport som dokumenterte det vedvarende og grove misbruket som foregikk på psykiatriske institusjoner av politiske grunner overalt i Sovjetunionen. Denne informasjonen kom ut til menneskerettighetesaktivister over hele verden (inkludert inne i landet) og var et påskudd for at han ble arrestert senere det samme året. 

I en rettssak i januar 1972 ble Bukovskij anklaget for å bakvaske den sovjetiske psykiatrien, ha mye kontakt med utenlandske journalister som var forbudt, og at han var i besittelse og drev med distribusjon av antikommunistisk materiale. Dette førte til syv års fengsel. 

I 1976 ble han utvekslet for den chilenske kommunistlederen Luis Corvalan.

Bukovskij var blant de 34 første som signerte ett anti-Putin manifest som ble kalt «Putin må gå» som ble publisert på internett den 10. mars 2010.

Han døde på Addenbrookes sykehus i Cambridge i Storbritannia 27. oktober 2019.

Referanser
----------

1. 1 2   Babelio, oppført som Vladimir Boukovsky, Babelio forfatter-ID 107824[Hentet fra Wikidata]
2. ↑   AlKindi, oppført som Vladimir Konstantinovič Bukovskij, General Diamond Catalogue ID 5976[Hentet fra Wikidata]
3. ↑   Discogs, oppført som Wladimir Bukowski, Discogs artist-ID 2487245, besøkt 9. oktober 2017[Hentet fra Wikidata]
4. ↑   Social Networks and Archival Context, oppført som Vladimir Bukovsky, SNAC Ark-ID w6tg3xbw, besøkt 9. oktober 2017[Hentet fra Wikidata]
5. ↑   www.vladimirbukovsky.com[Hentet fra Wikidata]
6. ↑   tass.com[Hentet fra Wikidata]
7. ↑  Harding, Luke (28. oktober 2019). «Vladimir Bukovsky obituary». *The Guardian* **(engelsk)**. ISSN 0261-3077. Besøkt 29. oktober 2019. «Vladimir Bukovsky, who has died aged 76, was a Soviet dissident, Vladimir Putin critic, and human rights campaigner. He exposed the Soviet use of psychiatry against political prisoners and thus played a key role in undermining communism in eastern Europe.»
8. ↑  Konstantin Ivanovich Bukovsky, *Kratkaya literaturnaya entsiklopedia*. A Communist Party member from 1931 and a war correspondent //(1939-1945), after 1946 Konstantin Bukovsky worked for the *Ogonyok* magazine; he wrote about conditions in the Soviet countryside.
9. 1 2  «Soviet-Era Dissident Vladimir Bukovsky Dies Aged 76». *RadioFreeEurope/RadioLiberty* **(engelsk)**. Besøkt 28. oktober 2019.
10. ↑  «Writer and dissident Vladimir Bukovsky dies in UK». *TASS*. Besøkt 28. oktober 2019.

Eksterne lenker
---------------

* Offisielt nettsted Rediger på Wikidata

* (en) Vladimir Bukovsky – kategori av bilder, video eller lyd på Commons Rediger på Wikidata
* (en) Vladimir Bukovskij på Internet Movie Database Rediger på Wikidata

* (en) Vladimir Bukovskij hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** ICCU **·** Munzinger (iba) **·** Discogs
 |